[{"text_idx": "#000000", "text": "Rhywun ar dy ochr di"}, {"text_idx": "#000001", "text": "\u2018Misogyny\u2019 \u2013 Ymladd yn Erbyn Casineb"}, {"text_idx": "#000002", "text": "Efallai dy fod di wedi clywed y gair \u2018misogyny\u2019 yn cael ei ddefnyddio lot yn ddiweddar. Newyddion fel y \u2018dylanwadwyr\u2019 Andrew Tate a chyhuddiadau o amgylchedd rhywiaethol, gwenwynig yn Undeb Rygbi Cymru. Ond wyt ti\u2019n deall ei ystyr? Mae\u2019r blog yma yn egluro beth yw \u2018misogyny\u2019 a pam dylid ymladd yn ei erbyn, beth bynnag dy ryw."}, {"text_idx": "#000004", "text": "\u2018Misogyny\u2019 yw gwreig-gasineb yn Gymraeg. Mae\u2019n deimlad o gasineb neu ragfarn tuag at ferched, gyda chred bod dynion yn well na merched. Efallai byddi di\u2019n clywed geiriau fel rhagfarn rhyw (sexism) neu wahaniaethu rhyw neu rywiol yn cael ei ddefnyddio hefyd."}, {"text_idx": "#000005", "text": "Mae \u2018misogyny\u2019 a harasio rhywiol yn gysylltiedig. Gall ymddygiad gynnwys galw enwau, cyffwrdd heb ganiata\u0302d ac ymosodiad rhywiol."}, {"text_idx": "#000006", "text": "Mae rhai yn credu bod \u2018misogyny\u2019 yn endemig (yn barhaol) o\u2019n cwmpas \u2013 mewn ysgolion, gartref, chwaraeon, ar-lein ayb."}, {"text_idx": "#000007", "text": "Dyma gasgliad bach o ymddygiad gwreig-gasol tuag at ferched yn yr ysgol neu goleg:"}, {"text_idx": "#000011", "text": "Mae adroddiad gan UK Feminista a\u2019r NEU yn datgan bod gwreig-gasineb yn gyffredin iawn yn ysgolion y DU, gyda 64% o athrawon yn dweud eu bod yn clywed iaith rywiaethol yn yr ysgol yn wythnosol o leiaf."}, {"text_idx": "#000012", "text": "Mae gwefan Everyone\u2019s Invited yn llawn tystiolaeth gan bobl sydd yn rhannu eu profiad o gamdriniaeth ac aflonyddu rhywiol mewn gosodiadau addysg yn y DU. Maent wedi gorfod stopio cyhoeddi profiadau newydd ar y wefan gan nad yw\u2019n bosib ymdopi gyda\u2019r nifer o dystiolaeth sydd yn cael ei gyflwyno, gyda dros 50 mil o brofiadau wedi eu rhannu eisoes."}, {"text_idx": "#000013", "text": "Pam bod ymddygiad gwreig-gasol yn yr ysgol yn broblem?"}, {"text_idx": "#000014", "text": "Mae adroddiad Estyn \u2013 \u2018Dydyn ni ddim yn dweud wrth ein hathrawon\u2018 \u2013 yn dweud bod aflonyddu rhywiol yn cael ei normaleiddio mewn ysgolion a bron bod disgwyl hynny. Oherwydd hyn, a\u2019r gred bod athrawon ddim yn cymryd y peth o ddifrif, nid yw disgyblion yn adrodd ymddygiad gwreig-gasol."}, {"text_idx": "#000015", "text": "Beth os nad oes canlyniadau i\u2019r math yma o ymddygiad mewn ysgolion? Mae\u2019n normaleiddio\u2019r ymddygiad yma. Gall hyn wedyn feddwl bod y plentyn yn tyfu i fod yn oedolyn sydd a\u0302\u2019r un farn. Mae hyn yn gallu bod yn niweidiol i ferched, yn arwain at iselder a hunan-barch gwael a\u2019u hatal rhag gwneud pethau."}, {"text_idx": "#000016", "text": "Mewn rhai achosion eithafol, os yw bachgen yn credu ei fod yn well nag merched, gall arwain at re\u0302p a chamdriniaeth rywiol."}, {"text_idx": "#000018", "text": "Un o dy hawliau dynol yw rhyddid o wahaniaethu (Erthygl 14 o\u2019r Ddeddf Hawliau Dynol). Mae derbyn hyn yn ei normaleiddio ac yn gwneud i bobl gredu ei fod yn iawn. Paid derbyn hyn. Sefyll yn ei erbyn a dweud wrth rywun os wyt ti\u2019n ei weld neu os yw\u2019n digwydd i ti."}, {"text_idx": "#000019", "text": "Dylai pawb sefyll yn erbyn \u2018misogyny\u2019, nid yn unig y bobl sydd yn dioddef. Bechgyn neu ferched, dylai pawb ddweud na wrth y math yma o ymddygiad. Os wyt ti\u2019n clywed dy ffrindiau yn defnyddio iaith neu ymddygiad gwreig-gasol, yna dweud nad yw hyn yn iawn. Dweud nad yw\u2019n ddoniol, a ni ddylid siarad am ferched fel yna."}, {"text_idx": "#000020", "text": "Adrodd ef. Dweud wrth rywun os yw\u2019n digwydd i ti. Dweud wrth athro, rhiant, oedolyn gallet ti ymddiried ynddynt."}, {"text_idx": "#000021", "text": "Mae camdriniaeth a thrais rhywiol yn drosedd (a rhai achosion o aflonyddu rhywiol hefyd). Os yw hyn wedi digwydd i ti, mae posib adrodd hyn i\u2019r heddlu ar 101. Gallet ti hefyd gysylltu a\u0302 sefydliad fel Rape Crisis neu Gymorth i Ddioddefwyr."}, {"text_idx": "#000022", "text": "Os yw rhywun wedi postio llun neu fideo noeth ohonot ti ar-lein, yna defnyddia\u2019r teclyn Report Remove ar wefan Childline. Mae hwn yn declyn i helpu pobl ifanc i dynnu llun neu fideo i lawr o\u2019r rhyngrwyd."}, {"text_idx": "#000023", "text": "Meic yw\u2019r llinell gymorth gwybodaeth, cyngor ac eiriolaeth i blant a phobl ifanc ledled Cymru. Cysyllta os wyt ti angen siarad a\u0302 rhywun am unrhyw beth sydd yn dy boeni. Mae\u2019n gyfrinachol ac am ddim. Mae\u2019r gwasanaeth yn agored rhwng 8yb a hanner nos pob dydd, ac mae posib cysylltu ar y ffo\u0302n, neges testun neu sgwrs ar-lein."}, {"text_idx": "#000024", "text": "Os yw\u2019n anodd i ti siarad a\u0302 rhywun, yna cer draw i\u2019n blog am gyngor, neu siarada gydag un o\u2019n cynghorwyr cyfeillgar ar wefan Meic, fydd yn gallu helpu ti i siarad a\u0302 rhywun."}, {"text_idx": "#000026", "text": "Am ddim o ffonau symudol. Ni fydd yn ymddangos ar y bil."}, {"text_idx": "#000027", "text": "Yn rhad ac am ddim!"}, {"text_idx": "#000028", "text": "Oes rhywun yn gwrando arnat ti?"}, {"text_idx": "#000029", "text": "Rhywun i wrando. Rhywun i'th gymryd o ddifrif. Rhywun i roi cyngor."}, {"text_idx": "#000034", "text": "Gwneud Rhywbeth Caredig ar Wythnos Gwrth-Fwlio"}]